b'\n_START_ARTICLE_\nYlivertaisuusvinouma\n_START_PARAGRAPH_\nYlivertaisuusvinouma on kognitiivinen vinouma, jossa yksil\xc3\xb6 yliarvioi itsens\xc3\xa4 jossakin suhteessa kuten vaikkapa jonkin taidon hallinnassa. Lis\xc3\xa4ksi tyypillisesti mit\xc3\xa4 huonompi yksil\xc3\xb6 on kyseisess\xc3\xa4 taidossa sit\xc3\xa4 enemm\xc3\xa4n h\xc3\xa4n yliarvoi osaamistaan. T\xc3\xa4m\xc3\xa4n voi katsoa johtuvan siit\xc3\xa4, ett\xc3\xa4 kun yksil\xc3\xb6 ei hallitse taidon suorittamista, ei h\xc3\xa4n osaa my\xc3\xb6sk\xc3\xa4\xc3\xa4n arvioida osaamistasoa. Kyse on siis metakognitiivisesta vajavuudesta eli kyvytt\xc3\xb6myydest\xc3\xa4 arvioida oikein omaa taitotasoaan. Aihetta tutkineen David Dunningin mukaan palautteen puute on er\xc3\xa4s merkitt\xc3\xa4vimmist\xc3\xa4 v\xc3\xa4\xc3\xa4riin luuloihin johtavista tekij\xc3\xb6ist\xc3\xa4._NEWLINE_Erityisesti tiedollisia taitoja koskeva ylivertaisuusvinouma tunnetaan my\xc3\xb6s nimell\xc3\xa4 Dunning-Kruger-vaikutus sit\xc3\xa4 tutkineiden psykologien David Dunningin ja Justin Krugerin mukaan. Dunning ja Kruger testasivat ihmisten k\xc3\xa4sityst\xc3\xa4 omasta huumorintajustaan, kielioppiosaamisestaan ja loogisesta p\xc3\xa4\xc3\xa4ttelykyvyst\xc3\xa4\xc3\xa4n. T\xc3\xa4st\xc3\xa4 havainnosta Cornellin yliopiston David Dunningille ja Justin Krugerille my\xc3\xb6nnettiin vuonna 2000 psykologian Ig Nobel -palkinto.'